Һаҗәр Шәкүрова белән хушлашу вакыты һәм урыны билгеле булды

	Татарстанның театр җәмәгатьчелеге зур югалту кичерә: 26 нчы июньдә 79 яшендә Татарстанның халык артисткасы Шәкүрова Һаҗәр Закир кызы озак авырудан соң арабыздан китеп барды… 	 Мәрхүмә белән хушлашу бүген, 27 нче июньдә, Тукай урамында урнашкан 9 нчы йорт, 13 нче квартирада сәгать 10:00 була. Казанның Самосырово бистәсендәге Әл-Мәрҗәни мәчете карамагындагы мөселман зиратына җирләнәчәк.  Һаҗәр Шәкүрова 1940 нчы елның 26 нчы июнендә Саба районы Олы Саба авылында дөньяга килә. 1963-1964 нче елларда Курчак театрында, ә 1964 нче елдан Республика күчмә театрында (хәзерге К.Тинчурин исемендәге Татар дәүләт драма һәм комедия театрында) эшли башлый.   
	---	
Тинчурин театры

	№ --- | 27.06.2019	


